Molodjozjnaja-stasjonen

Molodjozjnaja (russisk Молодёжная) var ein sovjetisk stasjon i Aust-Antarktis. 

Molodjozjnaja-stasjonen ligg i Thala Hills, 500-600 meter inn frå kysten på sørsida av Alasheyev Bight i Kosmonauthavet, 42 meter over havet. Området kring stasjonen er dstort sett dekt av klipperike ryggar skild av snødekte søkk og innsjøar. Sjøen nr stasjonen er dekt av pakkis det meste av året, opp til 100 km ut frå kysten om vinteren. Vegen til toppen av den massive austantarktiske innlandsisen (Dome A) byrjar 1,5-2,0 km frå kysten. Kheisbreen ligg i 15 km aust for stasjonen og Campbellbreen er omtrent like langt unna mot sørvest.Arktisk og antarktisk forskingsinstitutt (AARI): Molodezhnaya station

Klima
Middeltemperaturen varierer frå −19 °C i dei kaldaste månadane (juli-august) til kring 0 °C i januar.

Historie
Han vart opna i februar 1962 og vart nytta til å sende opp meteorologiske sonderakettar. Mellom 25. mai 1969 og 26. desember 1990 vart 1104 M-100-rakettar skotne opp frå Molodjozjnaja-stasjonen.Encyclopedia Astronautica: Molodezhnaya Den 28. februar 1979 vart MMR06-modellen skoten opp frå Molodjozjnaja.Encyclopedia Astronautica: MMR-06 Midlane for meteorologisk forsking gjekk nedover i 1980-åra og utsendingane av M-100 tok brått slutt i 1990, og stasjoenn vart lagt ned. 

Det har sidan 2006 vore snakk om å opne stasjonen opp att. 

Kjelder
Denne artikkelen bygger på «Molodyozhnaya Station (Antarctica)» frå ,  den 16. mars 2014. 
 oppgav desse kjeldene:

Sjå òg
Antarktiskekspedisjonar
Stasjonar i Antarktis
Den sovjetiske antarktisekspedisjonen

Bakgrunnsstoff
 Arktisk og antarktisk forskingsinstitutt 
 Moledezhnaya på Encyclopedia Astronautica
 AARI om Molodjozjnaja-stasjonen
 COMNAP 

Kategori:Vêrstasjonar
Kategori:Utpostar i Enderby Land
Kategori:Sovjetunionen og Antarktis
Kategori:Russland og Antarktis